सभी यात्री सुरक्षित; बोम्मईपल्ली और पगिडीपल्ली के बीच रोकी गई ट्रेन
Falaknuma Express Train Fire Accident In Bommaipally And Pagidipally तेलंगाना में फलकनुमा एक्सप्रेस के तीन डिब्बों में आग लगी, किसी के घायल होने की खबर नहीं
पश्चिम बंगाल के हावड़ा से तेलंगाना के सिकंदराबाद के लिए रवाना हुई फलकनुमा एक्सप्रेस के तीन डिब्बों में आग लग गई है। जिसके कारण ट्रेन को हैदराबाद से लगभग 45 किलोमीटर दूर बोम्मईपल्ली और पगिडीपल्ली के बीच रोक दिया गया। हादसा सुबह 11.30 बजे हुआ। वक्त रहते सभी यात्री ट्रेन से उतर गए थे।
भोंगिर पुलिस के मुताबिक सभी यात्रियों को सुरक्षित निकालने के बाद बसों के जरिए रवाना किया गया।
फलकनुमा में आग लगने की तस्वीरें...
अधिकारी बोले- फलकनुमा की 3 बोगियां जलीं
दक्षिण मध्य रेलवे के CPRO सीएच राकेश ने कहा- फलकनुमा एक्सप्रेस में आग लगने की सूचना मिली थी। सभी यात्री नीचे उतर गए थे। किसी के मारे जाने की खबर नहीं है। ट्रेन को फिलहाल बोम्मईपल्ली और पगिडीपल्ली के बीच रोक दिया गया है। ट्रेन में 18 डिब्बे थे। आग तीन बोगियों S4, S5 और S6 में लगी थी।
यदाद्री भोंगिर जिले में फलकनुमा एक्सप्रेस में आग लगने की घटना के बाद दक्षिण मध्य रेल ने कुछ ट्रेनों को रद्द कर दिया है या उनका रूट बदल दिया है।
पिछले महीने हुआ था बालासोर में भयानक ट्रेन हादसा
2 जून की शाम शालीमार-चेन्नई सेंट्रल कोरोमंडल एक्सप्रेस चेन्नई से हावड़ा जा रही थी। वहीं, बेंगलुरु-हावड़ा सुपरफास्ट एक्सप्रेस हावड़ा से आ रही थी। कोरोमंडल एक्सप्रेस को लूप लाइन पर ग्रीन सिग्नल मिला, जिस पर मालगाड़ी खड़ी थी। इसके बाद कोरोमंडल एक्सप्रेस मालगाड़ी से टकरा गई। मालगाड़ी में लोहा लदा था, इसीलिए वह हादसे का धक्का झेल गई।
उधर, मालगाड़ी से टकराने के बाद कोरोमंडल एक्सप्रेस के कुछ डिब्बे तीसरे ट्रैक पर जा गिरे। इसके बाद उसी ट्रैक पर आ रही बेंगलुरु-हावड़ा सुपरफास्ट एक्सप्रेस कोरोमंडल की बोगियों से टकरा गई। हादसे में 275 लोगों की मौत हुई है और 1000 से ज्यादा लोग घायल हुए थे। पढ़ें पूरी खबर...
ट्रेन हादसों से जुड़ी ये खबरें भी पढ़ें...
मुंबई में ट्रेन से टकराकर लड़के की मौत
मुंबई के मलाड रेलवे स्टेशन पर एक लड़के की ट्रेन की चपेट में आने से मौत हो गई। दरअसल, वो प्लेटफॉर्म पर पटरी के पास खड़े होकर हाथ धो रहा था। इसी दौरान पटरी पर ट्रेन आ गई। लड़के का सिर ट्रेन के इंजन से टकराया और उसने मौके पर ही दम तोड़ दिया। पढ़ें पूरी खबर...